Βικιπαίδεια:Βικιπύλη/Αρχαιολογία/Αρχαιολογικά Νέα - Βικιπαίδεια

# Βικιπαίδεια:Βικιπύλη/Αρχαιολογία/Αρχαιολογικά Νέα

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Βικιπύλη | Αρχαιολογία

Στην παρούσα σελίδα μπορείτε να βρείτε όσα νέα δημοσιεύθηκαν και θα δημοσιεύονται εφεξής στην πύλη της Αρχαιολογίας.

## [Επεξεργασία] Υπόγεια βυζαντινή δεξαμενή

Μια υπόγεια πόλη και δεξαμενή της Βυζαντινής περιόδου ανακαλύφθηκε στους πρόποδες του όρους Άλι, στην περιοχή Ταλάς του Καϋσερί. Οι αρχαιολόγοι έως τώρα ανέσκαψαν 300 τετρ. μέτρα της υπόγειας πόλης στα οποία συμπεριλαμβάνεται και η δεξαμενή μήκους 60 μέτρων και πλάτους 5. Ο αρχαιολόγος Gürcan Samet εκτιμά ότι η πόλη και η δεξαμενή τοποθετούνται στον 7ο περίπου αιώνα Κ.Ε. Η δεξαμενή είναι επιχρισμένη με κονίαμα του Χορασάν, οικοδομικό κονίαμα που χρησιμοποιήθηκε ευρύτατα και στην Οθωμανική περίοδο και περιείχε άμμο, ασβέστη, κρόκο αυγού και πίσσα και το νερό που περιέχει είναι υψηλής ποιότητας.

περισσότερα >> ANKARA - Turkish Daily NewsJanuary 3, 2006

## [Επεξεργασία] Αυγή Καστοριάς

Στην Αυγή Καστοριάς ενοπίστηκε ο τρίτος κατά σειρά λιμναίος νεολιθικός οικισμός, μετά από αρχαιολογικές ανασκαφές, κατά την κατασκευή της Εγνατίας Οδού. Ανάμεσα στα ευρήματα του προϊστορικού οικισμού περιλαμβάνονται σπάνια μικροσκοπικά αγγεία στο μέγεθος ενός δαχτυλιδιού, εννέα εντυπωσιακές σφραγίδες, 20 ανθρωπομορφικά και θηριομορφικά ειδώλια, δύο οστέινες φλογέρες, στολίδια καμωμένα από όστρεα, ήλεκτρο και μαλαχίτη, λίθινα εργαλεία, οστά και κέρατα, καθώς επίσης και καλά συντηρημένες και τεχνικά προηγμένες κατασκευές. Όλα αυτά συνεισφέρουν στο ιστορικό αρχείο μιας πολύ λίγο γνωστής προϊστορικής περιόδου στην Ελλάδα και τα Βαλκάνια — την νεολιθική περίοδο (7000-4000 Π.Κ.Ε.). Τούτος ο αρχαιολογικός τόπος παρέχει σημαντικές πληροφορίες για τις κοινωνικές σχέσεις που αναπτύχθηκαν εκείνη την περίοδο, για το πώς ήταν δομημένες οι εγκαταστάσεις, οι περιοχές καλλιέργειας και βοσκής και τις νέες ιδεολογικές στρατηγικές επιβίωσης και αναπαραγωγής που αναπτύχθηκαν.

περισσότερα>>> eKathimerini

## [Επεξεργασία] Θησαυρός αργυρών νομισμάτων (αρχαία Αγορά)

Κατά την ανασκαφή που διενεργείται από την Αμερικανική Σχολή Κλασικών Σπουδών, στην Αρχαία Αγορά Αθηνών, αποκαλύφθηκε θησαυρός αργυρών νομισμάτων του 4ου Π.Κ.Ε. αιώνα. Συγκεκριμένα, κατά τις διερευνητικές τομές στην περιοχή του κτηρίου γνωστού ως Στρατηγείο ανευρέθη ένας σπάνιος θησαυρός που επιβεβαιώνει την οικονομική ανάκαμψη του αθηναϊκού κράτους κατά τον 4ο αι. Π.Κ.Ε. Πρόκειται για εξαιρετικής σημασίας νομίσματα, Στο ίδιο σύνολο, εικάζεται από τους ειδικούς, ότι ανήκουν 45 ακόμα αργυρά νομίσματα, κυρίως τετράδραχμα του 5ου αι. Π.Κ.Ε., τα οποία βρέθηκαν τις τελευταίες μέρες στις επιχώσεις του ίδιου κτηρίου.

Η μελέτη του υλικού αυτού θα δώσει χρησιμότατες πληροφορίες για την Αθηναϊκή νομισματοκοπία και τις οικονομικές δραστηριότητες της εποχής. Η ερμηνεία του ευρήματος θα συμβάλλει, επίσης, στη μελέτη του κτηρίου, που έχει ταυτισθεί με την έδρα των στρατηγών του Αθηναϊκού κράτους. Σύμφωνα με ανακοίνωση του Υπουργείου Πολιτισμού, «το εύρημα έχει εξαιρετική σημασία, καθώς ο αριθμός των αργυρών νομισμάτων που έχουν αποκαλυφθεί, κατά τις ανασκαφές στην Αγορά, είναι περιορισμένος και ελάχιστοι είναι οι θησαυροί που μέχρι σήμερα έχουν έρθει στο φως».

περισσότερα>>> Τα Νέα

## [Επεξεργασία] Ποίηση της Σαπφούς

Ένα ποίημα της Σαπφούς που ανακαλύφθηκε πρόσφατα, δημοσιεύθηκε για πρώτη φορά τον Ιούνιο του 2005. Γραμμένοι περισσότερο από 2.600 χρόνια πριν, οι 101 λέξεις των στίχων εξετάζουν ένα αιώνιο θέμα της τέχνης, την ανημπόρια ενός γηρασμένου σώματος και την αναπόληση του έρωτα της νιότης. Το ποίημα, το τέταρτο πλέον που επιβιώνει, ανακαλύφθηκε με τρόπο περίεργο. Βρέθηκε στο περίβλημα μιας αιγυπτιακής μούμιας. Οι εύκαμπτες ίνες του παπύρου εμβαπτίζονταν υγρές ακόμα σε ασβεστοκονίαμα και κάλυπταν ακανόνιστα τμήματα του μουμιοποιημένου σώματος, προκειμένου να ζωγραφιστεί με διάφορα μοτίβα.

Πέρυσι δύο ερευνητές, ο Μίκαελ Γκρούνεβαλντ (Michael Gronewald) και ο Ρόμπερτ Ντάνιελ (Robert Daniel), ανακοίνωσαν ότι οι διαδικασίες αποκατάστασης ενός παπύρου των αρχείων του πανεπιστημίου της Κολωνίας οδήγησαν στο συμπέρασμα ότι ο πάπυρος που είχε χρησιμοποιηθεί ως περιτύλιγμα της μούμιας περιείχε ποιήματα της Σαπφούς. Οι ερευνητές συνειδητοποίησαν ότι τα μέρη ενός ποιήματος αντιστοιχούσαν με αποσπάσματα που είχαν ανακαλυφθεί το 1922 σε έναν από τους μεγαλύτερους θησαυρούς της σύγχρονης κλασικής γραμματείας στον σκουπιδότοπο μιας αρχαίας αιγυπτιακής πόλης, τον πάπυρο του Οξύρυγχου.

Ανακτήθηκε από "http://el.wikipedia.org../../../%CE%B2/%CE%B9/%CE%BA/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%92%CE%B9%CE%BA%CE%B9%CF%80%CF%8D%CE%BB%CE%B7_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%AF%CE%B1_%CE%91%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%B9%CE%BA%CE%AC_%CE%9D%CE%AD%CE%B1_377c.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση